**OPIS POSLOVA RADNIH MJESTA I PRAVNI IZVORI ZA PRIPREMANJE KANDIDATA ZA TESTIRANJE**

**1. POLICIJSKA POSTAJA PULA**

**samostalni policijski službenik u policijskoj postaji (policijski službenik za obradu kriminaliteta) – vježbenik**

**2. POLICIJSKA POSTAJA PAZIN S ISPOSTAVOM BUZET**

**samostalni policijski službenik u policijskoj postaji (policijski službenik za obradu kriminaliteta) – vježbenik**

**4. POLICIJSKA POSTAJA POREČ**

**samostalni policijski službenik u policijskoj postaji (policijski službenik za obradu kriminaliteta) – vježbenik**

**Opis poslova:** U složenijim slučajevima organizira i neposredno obavlja poslove kriminalističkog istraživanja, poduzima operativne mjere i radnje u cilju sprječavanja te otkrivanja kaznenih djela i njihovih počinitelja, zaprima kaznene prijave, popunjava obrasce o kaznenim djelima i počiniteljima, obavlja očevid, obavlja i druge radnje povjerene policiji, sudjeluje u izradi informacija i drugih stručnih materijala, obavlja i druge poslove sukladno utvrđenim zadaćama.

**Pravni izvori za pripremanje kandidata za testiranje:**

* Zakon o policiji („Narodne novine“ broj: 34/11.,130/12., 89/14., 151/14., 33/15., 121/16., 66/19. i 155/23.)
* Zakon o policijskim poslovima i ovlastima („Narodne novine“ broj: 76/09., 92/14. i 70/19.)

**3. POLICIJSKA POSTAJA PAZIN S ISPOSTAVOM BUZET**

**samostalni policijski službenik u policijskoj postaji (policijski službenik za mladež i obradu kriminaliteta) – vježbenik**

**5. POLICIJSKA POSTAJA ROVINJ**

**samostalni policijski službenik u policijskoj postaji (policijski službenik za mladež i obradu kriminaliteta) – vježbenik**

**Opis poslova:** U složenijim slučajevima organizira i neposredno provodi kriminalistička istraživanja u cilju sprječavanja izvršenja kaznenih djela, hvatanju i otkrivanju počinitelja kaznenih djela, zaprima kaznene prijave, popunjava obrasce o kaznenim djelima i počiniteljima, obavlja očevide i sudjeluje u drugim radnjama povjerenim policiji; prati i izučava stanje i pojave u svezi maloljetničke delinkvencije, kaznenopravne zaštite djece i kaznenih djela počinjenih nasilničkim ponašanjem u obitelji; neposredno radi na rasvjetljavanju kaznenih djela, kao i asocijalnih ponašanja djece i maloljetnika; ostvaruje suradnju s drugim tijelima i ustanovama u području suzbijanja maloljetničke delinkvencije i kaznenopravnoj zaštiti djece; skrbi o zakonitosti i cjelovitosti postupanja u predmetima maloljetničke delinkvencije i kaznenopravne zaštite djece; sudjeluju u izradbi kriminalističkih prosudbi, izvješća i drugih stručnih materijala; ostvaruje suradnju s drugim ustrojstvenim jedinicama Policijske uprave; obavlja i druge poslove sukladno utvrđenim zadaćama.

**Pravni izvori za pripremanje kandidata za testiranje:**

* Zakon o policiji („Narodne novine“ broj: 34/11.,130/12., 89/14., 151/14., 33/15., 121/16., 66/19. i 155/23.)
* Zakon o policijskim poslovima i ovlastima („Narodne novine“ broj: 76/09., 92/14. i 70/19.)

**6. SEKTOR KRIMINALISTIČKE POLICIJE, SLUŽBA GOSPODARSKOG KRIMINALITETA I KORUPCIJE**

**samostalni policijski službenik u policijskoj upravi (policijski službenik za gospodarski kriminalitet i korupciju) – vježbenik**

**Opis poslova:** Neposredno provodi kriminalistička istraživanja; poduzima operativne mjere i radnje u cilju sprečavanja i otkrivanja kaznenih djela gospodarskog kriminaliteta i korupcije te njihovih počinitelja; analizira, prati i izučava sve pojavne oblike kaznenih djela iz domene gospodarskog kriminaliteta i korupcije te iznalazi najučinkovitije metode za njegovo suzbijanje, otkrivanje i dokazivanje; posebno se usmjerava na ekonomski kriminalitet (proizvodnja, usluge, trgovina), financijski kriminalitet (financijske usluge, novčane transakcije, trgovanje vrijednosnim papirima), korupciju, financijske istrage, pranje novca, porezne prijevare i sivu ekonomiju; zaprima kaznene prijave; obavlja dokazne radnje povjerene policiji; pruža stručnu pomoć Policijskoj postaji, a kod složenijih kaznenih djela u Policijskoj postaji neposredno se uključuje u rad i upravlja kriminalističkim istraživanjem; neposredno provodi nadzor nad radom policijskih postaja, surađuje s drugim ustrojstvenim jedinicama, predstavnicima državnog odvjetništva i tijelima državne uprave te pravnim osobama; neposredno poduzima izvidne mjere i radnje u cilju traganja i identificiranja nezakonito stečene imovine, imovine počinitelja te sumnjivih financijskih transakcija i aktivnosti; popunjava obrasce o kaznenim djelima i počiniteljima; učestvuje u izradi informacija; obavlja i druge poslove sukladno naloženim zadaćama.

**Pravni izvori za pripremanje kandidata za testiranje:**

* Zakon o policiji („Narodne novine“ broj: 34/11.,130/12., 89/14., 151/14., 33/15., 121/16., 66/19. i 155/23.)
* Kazneni zakon („Narodne novine“ broj: 125/11., 144/12., 56/15., 61/15., 101/17., 118/18., 126/19., 84/21.,114/22., 114/23 i 36/24.) – Glava dvanaesta (XII.),Kaznena djela protiv radnih odnosa i socijalnog osiguranja, Glava dvadeset četvrta (XXIV.), Kaznena djela protiv gospodarstva, Glava dvadeset osma (XXVIII.), Kaznena djela protiv službene dužnosti
* Zakon o kaznenom postupku („Narodne novine“ broj: 152/08., 76/09., 80/11., 121/11., 91/12., 143/12., 56/13., 145/13., 152/14., 70/17., 126/19., 126/19., 130/20., 80/22., 36/24. – Glava XVI., Izvidi i istraživanje
* Strategija sprječavanja korupcije za razdoblje od 2021. do 2030. godine („Narodne novine“ broj: 120/21.)

**7. POSTAJA POMORSKE I AERODROMSKE POLICIJE PULA**

**policijski službenik 4. kategorije (policijski službenik za graničnu kontrolu) – vježbenik**

**Opis poslova:** Izravno obavlja graničnu kontrolu nad osobama, stvarima i prijevoznim sredstvima u međunarodnom i pograničnom prometu preko državne granice pri tome koristeći tehnička i informatička pomagala; utvrđuje uvjete ulaska na državno područje; provodi postupak odbijanja ulaska, izdavanja viza, izdavanja odobrenja za unos oružja i streljiva i drugih propisanih dokumenata u upravnom ili neupravnom postupku; kontrolira kretanje i zadržavanje osoba na području graničnog prijelaza, te obavlja i druge poslove po nalogu rukovoditelja.

**Pravni izvori za pripremanje kandidata za testiranje:**

* Zakon o policiji („Narodne novine“ broj: 34/11.,130/12., 89/14., 151/14., 33/15., 121/16., 66/19. i 155/23.)
* Zakon o policijskim poslovima i ovlastima („Narodne novine“ broj: 76/09., 92/14. i 70/19.)

**PLAĆA RADNIH MJESTA**

Plaća radnih mjesta državnih službenika određena je Uredbom o nazivima radnih mjesta, uvjetima za raspored i koeficijentima za obračun plaće u državnoj službi („Narodne novine“, br. 22/24. i 33/24.) i Kolektivnim ugovorom za državne službenike i namještenike („Narodne novine“, br. 56/22, 127/22 – Dodatak I, 58/23 – Dodatak II., 128/23 – Dodatak III. i 29/24).

Svi navedeni propisi mogu se naći na web stranici Narodnih novina <https://www.nn.hr>